1953 йылда көнсығыш битләүендә креслола күтәргес эшләй башлай, ул да тиҙ арала популярлыҡ яулай, әммә 1980 йылдағы ер тетрәү уны ла емерә. Был күтәргесте артабан ремонтлап тормайҙар. Хәҙер туристар тауҙа йыһазландырылған йәйәүлеләр һуҡмағы буйынса ғына йөрөй ала. Тау итәгенән был йәйәүлеләр һуҡмағына — 1000 метр бейеклеккә тиклем автомобиль юлы һалынған. Һуҡмаҡ декабрҙән февралгә тиклем 9:00 сәғәттән 15:00 сәғәткә тиклем; мартта һәм октябрҙә 16:00 сәғәткә, апрель-июндә һәм сентябрҙә 17:00 сәғәткә, июль-августа 18:00 сәғәткә тиклем асыҡ була.